钦定古今图书集成/明伦汇编/官常典/第005卷 > 书经 > 《益稷》
## 钦定古今图书集成/明伦汇编/官常典/第005卷 > 书经 > 《益稷》

帝曰：“吁！臣哉邻哉！邻哉臣哉！”禹曰：“俞。”帝曰：“臣作朕股
肱耳目。予欲左右有民，汝翼。予欲宣力四方，汝为。予
欲观古人之象：日月星辰，山龙华虫，作会宗彝，藻火
粉米，黼黻𫄨绣，以五采彰施于五色，作服，汝明。予欲
闻六律五声八音，在治忽以出纳五言，汝听；予违，汝
弼。汝无面从，退有后言。钦四邻。”